**(nu produce efecte juridice)\***

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Nr. 30.357 din 03.06.2020**

**REFERAT DE APROBARE**

**privind aprobarea Regulamentului de organizare și funcționare a**

**Consiliului local Municipal Târgu Mureș**

Regulamentului de organizare și funcționare reprezintă documentul cu caracter normativ prin care se reglementează structura organizatorică a entității publice și a subdiviziunilor sale, se stabilesc și se repartizează activitățile, atribuțiile, competențele, nivelurile de autoritate și responsabilitățile.

Regulamentului de organizare și funcționare a Consiliului local al Municipiului Târgu Mureș este elaborat în temeiul prevederilor OUG nr. 57/2019 privind Codul administrativ și prevederile Legii nr. 52/2003 privind transparența decizională în administrația publică.

Regulamentul este adaptat specificului unității administrativ – teritoriale Municipiul Târgu Mureș – respectă principiile generale ale administraţiei publice prevăzute la partea I titlul III din OUG nr. 57/2019 şi al principiilor generale prevăzute în Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985, precum şi a următoarelor principii specifice:

 a) principiul descentralizării;

 b) principiul autonomiei locale;

 c) principiul consultării cetăţenilor în soluţionarea problemelor de interes local deosebit;

 d) principiul eligibilităţii autorităţilor administraţiei publice locale;

 e) principiul cooperării;

 f) principiul responsabilităţii;

 g) principiul constrângerii bugetare.

Aplicarea principiilor mai sus prevăzute nu poate aduce atingere caracterului de stat naţional, suveran şi independent, unitar şi indivizibil al României.

Regulamentul evidențează însemnătatea activității Consiliului local al Municipiului Târgu Mureș – autoritate deliberativă – în strânsă legătură cu activitățile autorității executive a municipiului Târgu Mureș, Primarul Municipiului Târgu Mureș.

Față de cele mai sus prezentate, rugăm autoritatea deliberativă să hotărască.

**Consilier local municipal Târgu Mureș**

 **Dr. Bakos Levente**

 **\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

 **INIȚIATOR**

**Bakos Levente**

**Consilier local**

 **(nu produce efecte juridice)\***

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_2020**

**privind aprobarea Regulamentului de organizare și funcționare a**

**Consiliului local Municipal Târgu Mureș**

 ***Consiliul local municipal Târgu Mureș, întrunit în şedinţă ordinară de lucru****,*

 **Având în vedere:**

Referatul de aprobare nr. **30.357 din 03.06.2020,** iniţiat de consilier local Bakos Levente, privind aprobarea Regulamentului de organizare și funcționare a Consiliului local al Municipiului Târgu Mureș

 Raportul Comisiilor de specialitate din cadrul Consiliului local municipal Târgu Mureş

 Raportul de specialitate al Direcției ---- nr . ------

**În conformitate cu prevederile :**

Legii nr. 52/2003 privind transparența decizională în administrația publică, republicată, modificată și completată

 În temeiul prevederilor art. 129 alin.(2) lit. „a” și alin.(3) lit. „a”, art. 133 alin. (1), art. 139, art. 140, art.196 alin.(1) lit. „a” , art. 197 alin. (1) , art. (243) alin. (1), lit. „a” și „b” şi ale art. 632 din OUG nr. 57/2019 privind Codul administrativ.

**H o t ă r ă ş t e:**

**Art. 1.** Se aprobă **Regulamentul de organizare și funcționare a Consiliului local al Municipiului Târgu Mureș,** potrivit Anexei, care face parte integrantă din prezenta hotărâre.

**Art. 2.**  O dată cu intrarea în vigoare a prezentei hotărâri se abrogă *H.C.L. nr. 208/29.06.2017* privind aprobarea modificării Regulamentului de Organizare și Funcționare a Consiliului local Municipal Târgu Mureș, *H.C.L. nr. 258/28.09.2017* privind aprobarea modificării H.C.L. nr. 208/29.06.2017, prin care s-a modificat Regulamentul de Organizare și Funcționare a Consiliului local Municipal Târgu Mureș și *H.C.L. nr. 321/28.11.2017* privind modificarea Regulamentului de Organizare și Funcționare a Consiliului local Municipal Târgu Mureș.

**Art. 3.** Cu aducerea la îndeplinire a prevederilor prezentei hotărâri se însărcinează consilierii locali ai Municipiului Târgu Mureș șiSecretarul general al Municipiului Târgu Mureș

**Art. 4.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică consilierilor locali ai Municipiului Târgu Mureș șiSecretarului general al Municipiului Târgu Mureș

 **Viză de legalitate,**

 **p. Secretarul general al Municipiului Târgu Mureș**

 **Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**